Številka:

Datum: 18. 3. 2021

**Zadeva: Poročilo o delu Nadzornega odbora Občine Ravne na Koroškem**

**v letu 2020**

Nadzorni odbor se je v letu 2020 sestal na treh sejah. Delo NO je bilo zaradi epidemije COVID-19 močno okrnjeno. Letni delovni načrt zaradi vseh omejitev ni bil realiziran. Zaradi prepovedi sestajanja smo izvedli manj sej, nadzor na terenu pa je bil praktično onemogočen. NO bo delo nadaljeval v letu 2021 z upoštevanjem vseh priporočil za omejitev širjenja COVID-19.

1. **Opravljeni nadzori v letu 2020**

Nadzorni odbor občine Ravne na Koroškem je v obdobju od 1. 1. 2020 do 31. 12. 2020 opravil oz. opravljal naslednje nadzore o poslovanju javnih zavodov:

1. Dokončanje nadzora nad poslovanjem Glasbene šole Ravne na Koroškem

Priporočila v zvezi z nadzorom Glasbene šole Ravne na Koroškem

* **Priporočilo št. 1:**

Ob naročanju blaga in storitev se naj pridobi več ponudb, saj se le na tak način lahko zagotavlja ekonomičnost porabe javnih sredstev.

* **Priporočilo št. 2:**

Predlagamo da se pripravi letni plan nabave pisarniškega materiala.

* **Priporočilo št. 3:**

Višina sredstev za reprezentanco naj se zniža. Iz sredstev za reprezentanco naj se nabavljajo samo brezalkoholne pijače in hladni prigrizki. Sredstva reprezentance se ne smejo namenjati za nakup blaga in storitev za zaposlene.

* **Priporočilo št. 4:**

Računi, ki se parafirajo in pošljejo v plačilo morajo biti sestavljeni v skladu z zakonodajo. K računom mora biti priložena tudi zakonsko predpisana pisna dokumentacija.

* **Priporočilo št. 5:**

Ob nakupu rabljenih inštrumentov, je potrebno k računu priložiti vsaj zapisnik pooblaščene osebe o ocenjeni vrednosti blaga.

* **Priporočilo št 6:**

Podjemna pogodba (Elena Cioata) se naj spremeni tako, da bo iz nje jasno razvidna obveznost podjemnika.

Na zapisana priporočila in ugotovitve smo s strani Glasbene šole Ravne prejeli pisno obrazložitev in dopolnila. NO je ugotovil, da pri poslovanju zavoda ne prihaja do napak ali zakonskih kršitev.

Predsednik NO

Borut IRŠIČ